## Innhold og funksjonalitet

Oppgaven til dette prosjektet var å lage et valgfritt nettsted med det vi har lært i Informasjonsteknologi 1. Det ble opprinnelig stilt krav til HTML, flexbox/grid, CSS, PHP, mySQL responderende layout og brukergenerert data, men etterhvert ble responsiv layout fjernet fra kravene. Nettstedet vårt er en informasjonsside om Rosenborg Ballklub som oppfyller alle de opprinnelige kravene.

### Brukergrensesnitt

Nettstedet består av nettsidene index.php, nyheter.php, tropp.php, tabell.php, og om\_rbk.php. På nettsidene har vi forskjellig innhold, blant annet et galleri, kommentarfelt og PHP-generert oversikt over spillerne til Rosenborg Ballklub med hjelp av mySQL

### Back-end

Nettstedet bruker systemene til phpMyAdmin mysql for databaser, med totalt fire databaser. En database for spillerne, “rosenborg”, og tre databaser for kommentarene, “comments”, “comments2” og “comments3”.

## Lokalt oppsett

Vi har organisert nettstedet vårt i de forskjellige mappene bilder, dokumentasjon, nettsider, scripts og styles. I tillegg har vi index.php som ikke ligger i noen mappe. Inni nettsider har vi enda en mappe som heter artikler, med de tre artikkelnettsidene.

## Struktur og navigering

På nettstedet kan du navigere deg mellom de forskjellige sidene ved hjelp av en sticky navbar/meny på nettsiden hvis du bruker den brede versjonen, eller en sticky dropdown meny hvis du bruker den smale versjonen. Du kan også klikke på en av de mangé linkene rundt om på nettstedet.

## Teknologi

HTML - HyperText Markup Language, er språket vi brukte for å legge inn innhold på nettstedet som bilder og tekst.

CSS - Cascading Style Sheets, er språket vi brukte til å definere utseende på nettstedet. Vi brukte et stilark for hele nettstedet.

PHP - Et dynamisk skriftspråk vi har brukt for å koble sammen databasene med HTML, og utføre spørringer til databasen.

SQL - Structured Query Language, er språket vi har brukt innad i PHP for å kjøre spørringer til databasen.

Javascript - Likt PHP i funksjon, men mer moderne. Brukt til galleriet på index.php

## Testing

Vi gikk gjennom nettsiden og testen den responsive layouten. Vi testet også om linkene tok oss dit de skulle og om linkene reagerte slik vi ville når musepekeren svever over dem.

## Refleksjon og utfordringer

Vi har hatt en god og strukturert arbeidsflyt gjennom hele prosjektsperioden. Vi har gjort en del endringer fra den opprinnelige planen, stort sett fordi den var litt for ambisiøs for våre evner og tidsbruk, men vi kom i mål med selve nettsiden i god tid før innleveringsfristen.

### Koding

Vi følte vi lå litte etter med kodingen, ettersom vi tok oss god tid til å ide-myldre og tenke på nettsidens oppbygging og brukergrensesnitt. Kodingen gikk for så vidt veldig greit.

### Overambisiøs plan

Til tider var nettstedet litt overveldende, spesielt når vi ikke hadde laget PHP-databasen-nettsidene enda, og ikke visste hva slags problemer vi kom til å få. Derfor kuttet vi flere nettsider fra den opprinnelige planen og fokuserte mer på det som var igjen. Blant annet ble TABELL og KAMPER slått sammen og SPONSORER droppet helt. Den følelsen forsvant de vi begynte med PHP og mySQL, og det meste gikk på skinner fra da av. Vi var heller ikke helt fornøyd med CSS-en på nettsiden, men en lørdagskveld var nok til å rette opp i det.